b'\n_START_ARTICLE_\nNicolas Sarkozy\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Parizu kao sin ma\xc4\x91arskog imigranta P\xc3\xa1la S\xc3\xa1rk\xc3\xb6zyja i Andr\xc3\xa9e Mallah, francuske \xc5\xbdidovke. Otac mu je bio pripadnik ni\xc5\xbeeg ma\xc4\x91arskog protestantskog plemstva. P\xc3\xa1l S\xc3\xa1rk\xc3\xb6zy je do emigracije u Francusku pored mjesta Szolnok u Ma\xc4\x91arskoj posjedovao ve\xc4\x87i zemlji\xc5\xa1ni posjed i manji dvorac. Sa nadiranjem Crvene armije 1944. godine P\xc3\xa1l S\xc3\xa1rk\xc3\xb6zy izbjegao je preko Njema\xc4\x8dke u Francusku gdje je regrutiran u Legiju stranaca u kojoj je proveo razdoblje do 1948. kada se seli u Pariz gdje upoznaje Nicolasovu majku Andr\xc3\xa9e Mallah sa kojom je dobio troje djece, Nicolasa, Guillaumea i Francois._NEWLINE_Tijekom djetinjstva otac P\xc3\xa1l S\xc3\xa1rk\xc3\xb6zy napu\xc5\xa1ta obitelj i ostavlja ju bez financijske pomo\xc4\x87i pa je Nicolas bio prisiljen brinuti se sam o sebi. Nakon \xc5\xa1kolovanja i studija prava osniva reklamnu agenciju koja mu je donijela bogatstvo.\n_START_SECTION_\nVeze\n_START_PARAGRAPH_\nSarkozy se prvi put o\xc5\xbeenio 23. rujna 1982. s Marie-Dominique Culioli, drugi put u listopadu 1996. s C\xc3\xa9ciliom Ciganer-Albeniz, te tre\xc4\x87i put 2. velja\xc4\x8de 2008. s Carlom Bruni.'